Rikunarita-ORG/Wikinium huggingface dataset:
# Blaise Compaoré

Ondersteuners van Blaise Compaoré tydens die 2010-verkiesing, geklee in klere met sy beeld op

Blaise Compaoré met Obama 2014
**Blaise Compaoré** (gebore op 3 Februarie 1951) is 'n Burkinabé-politikus wat van 1987 tot 2014 president van Burkina Faso was. Hy was 'n topgenoot van president Thomas Sankara gedurende die tagtigerjare, en in Oktober 1987 lei hy 'n staatsgreep waartydens Sankara vermoor is. Daarna het hy 'n beleid van "regstelling" ingestel, wat die linkse en die Derde Wêreldistiese beleid wat deur Sankara gevoer is, omvergewerp het. Hy het verkiesings in 1991, 1998, 2005 en 2010 gewen in ongeoorloofde omstandighede. Sy poging om die grondwet te wysig om sy termyn van 27 jaar te verleng, het die Burkinabé-opstand in 2014 veroorsaak. Op 31 Oktober 2014 het Compaoré bedank, waarna hy na die Ivoorkus gevlug het. In Augustus 2021 kondig die aanklaer van die Hooggeregshof aan dat die verhoor van lede van die regering wat vermoedelik 'n rol gespeel het in die onderdrukking van die opstand van 2014, sal begin. Blaise Compaoré kan weer ontbied word om die beoordelaars se vrae te beantwoord.

## Eksterne skakels

* Wikimedia Commons het meer media in die kategorie Blaise Compaoré.
# Vojvodina

**Vojvodina**
Војводина (Serwies)|

|  |  |
| --- | --- |
|  |  |
| (Vlag van Vojvodina) | (Wapen van Vojvodina) |

 |
| *Nasionale leuse: Geen* |
|  Ligging van die Vojvodina in Serwië |
|  Kaart van die Vojvodina in Serwië |
| **Amptelike tale** | Serwies, Hongaars, Slowaaks, Kroaties, Roemeens, Rusyn |
| **Hoofstad** | Novi Sad |
| **Grootste stad** | Novi Sad |
| **Eerste Minister** | Bojan Pajtić |
| **Oppervlakte**  - Totaal | 21 506 vk km |
| **Bevolking**  - Totaal (2002)  - Bevolkingsdigtheid | 2 031 992 94,51/vk km |
| **Geldeenheid** | Serwiese Dinar (RSD) |
| **Tydsone** | UTC: UTC +1 |
| **Volkslied** | *Geen* |

Die **Vojvodina** (Serwies: Војводина), amptelik die **Outonome Provinsie van Vojvodina** (Serwies: Аутономна Покрајина Војводина, *Autonomna Pokrajina Vojvodina*; Hongaars: Vajdaság Autonóm Tartomány; Slowaaks: Autonómna Pokrajina Vojvodina; Kroaties: Autonomna Pokrajina Vojvodina; Roemeens: Provincia Autonomă Voivodina) is 'n outonome provinsie in die noorde van Serwië. Die provinsie het 'n oppervlakte van 21 506 km² en het in 2002 'n bevolking van 2 031 992 gehad. Die hoofstad en grootste stad is Novi Sad. Die Vojvodina het ses amptelike tale en twee amptelike alfabette: Cyrillies en Latyns.

Etniese groepe in die Vojvodina 2002.
# 1816

|  |
| --- |
| **1816** |
|  ◄ | 18de eeu | **◄19de eeu►** | 20ste eeu | ►
◄ ◄ | ◄ | 1811 | 1812 | 1813 | 1814 | 1815 | ◄ **1816** ► | 1817 | 1818 | 1819 | 1820 | 1821 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1816 |

|  |
| --- |
|  **Kalenders**   |
|  |
| Europa ná die Kongres van Wene |
|

| Gregoriaanse kalender | 1816  |
| Ab urbe condita | 2569 |
| Armeense kalender | 1265
*ԹՎ* |
| Chinese kalender | 4512 – 4513
壬亥 – 癸子 |
| Ethiopiese kalender | 1808 –1809 |
| Hebreeuse kalender | 5576 – 5577 |
| Hindoekalenders |  |
| - *Vikram Samvat* | 1871 – 1872 |
| - *Shaka Samvat* | 1738 – 1739 |
| Irannese kalender | 1194 –1195 |
| Islamitiese kalender | 1231 –1231 |

 |

Die **jaar 1816** was 'n skrikkeljaar wat volgens die Gregoriaanse kalender op 'n Maandag begin het. Dit was die 16de jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure

* Die jaar staan ook bekend as die Jaar sonder somer.
* 8 Maart – Pous Pius VII stel 31 nuwe kardinale aan waaronder Annibale Sermattei della Genga, titulêr aartsbiskop van Tirus, (later Pous Leo XII) en Francesco Saverio Castiglioni, biskop van Montalto, (later Pous Pius VIII).
* 8 Maart – Annibale Sermattei della Genga (later Pous Leo XII) word aartsbiskop van Senigallia.
* 9 Maart – Die Slagtersnek rebelle word gehang.
* 13 April – Die *Eclipse*, die eerste posskip uit Londen, arriveer in Tafelbaai ná ’n vaart van 114 dae.
* 3 Junie – Pous Pius VII veroordeel die werke van Germanos Adam.
* 9 Julie – Argentinië verklaar sy onafhanklikheid van Spanje.
* 23 September – Pous Pius VII stel vier nuwe kardinale aan, waaronder Francisco Antonio Cebrián y Valdá, patriarg van Wes Indië.
* 11 Desember – Indiana word die 19de deelstaat van die Verenigde State.

## Geboortes

* 21 April – Charlotte Brontë, Engelse skrywer en outeur van Jane Eyre († 1855).
* 11 September – Carl Zeiss, 'n Duitse industrialis en optikus († 1888).
* 13 Desember – Werner von Siemens, Duitse ingenieur, uitvinder en industrialis († 1892).

## Sterftes

* Thomas Girten – Waterverfskilder

## Verwysings
# Konvensie op Internasionale Handel in Bedreigde Spesies van Wilde Fauna en Flora

Die **Konvensie op Internasionale Handel in Bedreigde Spesies van Wilde Fauna en Flora** (CITES – *Convention on International Trade in Endangered Species of Wild Fauna and Flora*) is 'n internasionale organisasie wat hom beywer om te verseker dat die handel in diere en plante nie die oorlewing van spesies bedreig nie.

## CITES 1

Die lys vereis dat daar 'n invoerpermit moet wees van die land waarheen die dier of gedeeltes van die dier uitgevoer word en dat daar 'n uitvoerpermit moet wees van die land van oorsprong.

Suid-Afrikaanse diere op hierdie lys is:

* Luiperd
* Swartpootkat
* Jagluiperd
* Kaapse bergkwagga/Berg-sebra

## CITES 2

Die lys vereis dat vir die dier of gedeeltes van die dier daar 'n uitvoerpermit moet wees.

Suid-Afrikaanse diere op hierdie lys is:

* Alle Primate
* Kleinotter
* Groototter
* Rooikat
* Tierboskat
* Vaalboskat
* Leeu
* Blouduiker
* Hartmannse bergkwagga/Sebra
* Rooilechwe/Basterwaterbok
* Alle Likkewane
* Afrika Luislang
* Mahem
* Olifant
* Seekoei
* Bruin hiëna/Strandjut
* Witrenoster (slegs SA bevolking)
* Ietermagog
* Bontebok

## Bronnelys

* Jacobson, I.M.V.: Cites - handel en oorlewing. In: Conserva. Tydskrif van die Departement van Omgewingsake. Maart/ April 1992, deel 7, nr. 2. ISSN 0258-3313
* Wet op Omgewingsbestuur van Limpopo No 3 van 2003 (Woordomskrywings)
# Ski

'n Skiër wys sy slag in die Alpe.
'n Ski-hyser neem skiërs tot by die wegspringplek.
Met velle omhoog loop.
**Ski** is 'n metode van vervoer en 'n wintersport waar mense met behulp van ski's oor sneeu of ys gly. Mense wat ski word skiërs genoem. Spesiale toerusting word hiervoor benodig, onder andere 'n paar ski-stewels met bypassende ski-planke (waaraan die skoene kan hak). Warm klere, insluitende 'n mus en handskoene, is noodsaaklik om die skiër teen die koue te beskerm.

In Suider-Afrika is daar slegs twee oorde wat ski-geleenthede bied, die Tiffindell Ski-oord in Suid-Afrika en Afriski in Lesotho.

## Geskiedenis

Mense ski al vir eeue lank. Moderne vorme van ski het in Skandinawië ontstaan, maar mense het moontlik al as so vroeg as 600 v.C. in China geski.

Die woord "ski" kom van Noorweë en word internasionaal gebruik. Dit is van die Oudnoorse woord "skíð" afkomstig, wat "verdeelde stuk hout" of "brandhout" beteken. Hoewel ski's oorspronklik van hout gemaak is, word hulle deesdae eerder van veselglas of ander saamgestelde materiale vervaardig. Soms word 'n kombinasie van hout en saamgestelde materiale gebruik.

Asimmetriese ski's is ten minste tot die laat 19de eeu in die noorde van Finland en Swede gebruik. Die skiër het 'n lang reguit, nie-geboë ski aan die een been gedra, en 'n kort ski aan die ander waarmee hy kon skop. Die onderkant van die kort ski was ontbloot of met diervel bedek, terwyl die lang ski (wat die skiër se gewig moes dra) met diervet gesmeer is (soortgelyke aan moderne ski-was).

Aanvanklik het skiërs slegs een paal of stok gebruik. Die eerste uitbeelding van 'n skiër met twee ski-stokke is in 1741.

Tot die middel van die 19de eeu was ski hoofsaaklik vir vervoer gebruik. Sedertdien word dit ook vir ontspanning en sport aangewend. Ski-oorlogvoering is in die 18de eeu in Noorweë bestudeer en militêre ski-wedrenne is gehou. Soos toerusting ontwikkel het en ski-hysers ontstaan het, het twee hoofvorme van ski die laat 19de en vroeë 20ste eeu ontstaan, Alpyns (afdraande ski, met lang dun ski's) en Nordies (landloop-ski en spronge).

## Vorme

Daar bestaan verskeie vorme van ski. Van die skisporte sluit in:

Alpyns, ski en sneeuplank

* Alpeski (*alpine skiing*)
* Vryski (*freestyle skiing*)
* Sneeuplankry (*snowboarding*)

Nordies

* Tweekamp (*biathlon*)
* Heg-en-steg-ski (*cross country skiing*)
* Skansspring (*ski jumping*)
* Noorse kombinasie (*nordic combined*).

## Verwysings

## Eksterne skakels

* Wikimedia Commons het meer media in die kategorie Ski.
# Chris Evert

Chris Evert (1990).
**Christine Marie Evert** (gebore 21 Desember 1954), beter bekend as **Chris Evert Lloyd**, is 'n Amerikaanse voormalige wêreld nommer een tennisspeler. Evert het 18 grand slam enkelspeltitels verower, waaronder 'n rekord sewe Franse Ope-titels en 'n gesamentlike rekord ses Amerikaanse Ope-titels (gelykop met Serena Williams). Evert was 260 weke lank as die wêreld se nommer een gerangskik, en was sewe keer die jaareinde se wêreld nommer een enkelspeler (1974 – 78, 1980, 1981). Langs Martina Navratilova, haar grootste mededinger, het Evert 'n groot deel van die 1970's en 1980's vrouetennis oorheers.

Evert het in 34 grand slam enkelspel-eindstryde gespeel, 'n rekord vir vrouetennis. In enkelspel bereik Evert die halfeindronde of beter in 52 van die 56 grand slams waarin sy gespeel het. Sy het nooit in die eerste of tweede ronde van 'n grand slam verloor nie en slegs twee keer in die derde ronde verloor. Evert hou die rekord van die meeste agtereenvolgende jare (13) om ten minste een grand slam titel in die jaar te verower.

Evert se loopbaanwenpersentasie in enkelspelwedstryde van 89,97% (1309 gewen– 146 verloor) is die tweede hoogste, vir mans of vroue. Op kleibane bly Evert se loopbaanwenpersentasie in enkelspelwedstryde van 94,55% (382 – 22) 'n rekord. Sy het ook drie grand slam dubbeltitels verower, twee saam met Navratilova en een met Olga Morozova.

Evert was elf jaar president van die Women's Tennis Association, 1975 – 76 en 1983 – 91. Sy is bekroon met die Philippe Chatrier-toekenning en is opgeneem in die Hall of Fame. Na haar aftrede is Evert 'n afrigter en 'n ontleder by ESPN, sy bemark ook 'n reeks tennis- en sportklere.

## Vroeë lewe en gesin

Evert is in 1954 in Fort Lauderdale, Florida, gebore aan Colette (née Thompson) en Jimmy Evert, en grootgemaak in 'n toegewyde Katolieke huishouding. Sy het in 1973 gegradueer aan St. Thomas Aquinas High School in Fort Lauderdale.

Evert se pa was 'n professionele tennisafrigter, en tennis was 'n lewenswyse in sy gesin. Chris en haar suster Jeanne het professionele tennisspelers geword; hul broer John het tennis gespeel aan die Universiteit van Alabama en later aan die Vanderbilt Universiteit, en broer Drew het 'n tennisbeurs aan die Universiteit van Auburn gehad. Jongste suster Clare het beurstennis aan die Southern Methodist University gespeel. Chris, John, Jeanne en Clare, het almal titels verower in die gesogte Junior Orange Bowl in Florida.

## Verwysings